open-index/open-wikipedia-markdown huggingface dataset:
Stadium Negara

**Stadium Negara** merupakan stadium tertutup pertama di Malaysia. Ia terletak bersebelahan dengan Stadium Merdeka Kuala Lumpur.

Pada 19 April 1962, Stadium Negara telah dibuka dengan rasminya oleh DYMM Seri Paduka Baginda Yang di-Pertuan Agong Tuanku Syed Putra Jamalullail. Stadium Negara yang merupakan sebuah gelanggang tertutup serta melambangkan kegiatan sukan dan kebudayaan di negara ini. 

Kos pembinaan Stadium Negara menelan belanja lebih RM 34 juta dan dianggap sebagai sebuah stadium tertutup yang terbaik di Asia Tenggara. la bukan sahaja boleh menunjukkan satu contoh kejuruteraan asli yang tidak ada tolok bandingnya tetapi juga menambahkan lagi reka bentuk seni bina moden di negara ini. Selepas pembinaan Stadium Merdeka yang terbuka maka perlulah tiba pula giliran stadium tertutup seperti Stadium Negara. 

Stadium Merdeka sesuai untuk permainan-permainan yang dipertandingkan di tanah lapang tetap. Stadium Negara pula dibina khas bagi permainan-permainan dalam seperti sukan badminton, dan sesuai sebagai tempat untuk mengadakan pertunjukan kebudayaan. Stadium itu juga boleh digunakan untuk perlawanan pelbagai jenis sukan, tempat pameran dan juga temasya di peringkat kebangsaan atau antarabangsa.

Pada Februari 2003, Stadium Negara telah dinamakan sebagai bangunan warisan kebangsaan.

## Acara yang dilangsungkan
# Pertandingan Badminton Piala Thomas 1992
# Hari Kanak-Kanak
# Maulidur Rasul
# Pertandingan tinju pada 1975: Muhammad Ali vs Joe Bugner
# Anugerah Filem Antarabangsa India Selatan ke-3 (2014)

## Acara Lain
*The Bee Gees - 1972 Stadium Negara 
*Konsert Malam Himpunan 60an - 1985
*Eric Clapton - 26 November 1990
*Kylie Minogue - 3 Mac 1991
*Holiday on Ice - November 1992
*Sting - 2 Febuari 1994
*Cliff Richard, The Hit List Tour - 9 Januari 1995
*Bon Jovi - 4 Mei 1995
*Def Leppard - 4 Jun 1996 
*Slam: Konsert Grand Slam Unplugged - 3 Ogos 1996
*Sarah Brightman - 20 Jun 2004 
*INXS - 2006
*Muse - 25 Februari 2007
*TVXQ - 24 November 2007
*Kanye West - 2007
*Jason Mraz - 2009
*Disney on Ice
*JYJ - 17 Oktober 2010
*Digi Live KPOP Party 2011 - 13 Januari 2011
*Incubus - 23 Julai 2011
*David Archuleta - 26 Julai 2011
*2PM - 25 November 2011
*F.T. Island - 14 Januari 2012
*The Cranberries - 4 April 2012
*Sum 41 - 14 April 2012
*Wonder Girls - 13 Oktober 2012
*Jonas Brothers - 24 Oktober 2012
*The Jacksons - 13 Disember 2012
*Paramore -17 Februari 2013 
* CN Blue: Blue Moon World Tour - 24 Ogos 2013
*Infinite: 1st World Tour ‘ONE GREAT STEP’ - 19 Oktober 2013
*2NE1:  - 24 Mei 2014
*CNBLUE: Can't Stop Concert - 9 Ogos 2014
*SIIMA Awards: 3rd South Indian International Movie Awards - 12–13 September 2014
*Pet Shop Boys: Electric Tour - 24 September 2014
*Running Man: Race Start! Running Man Fan Meeting Asia Tour Season 2 – 1 November 2014
*Taeyang Rise World Tour - 8 Februari 2015
*Backstreet Boys In a World Like This - 3 Mei 2015
*Pentatonix On My Way Home Tour 30 Mei 2015
*Datuk Siti Nurhaliza: Dato' Siti Nurhaliza & Friends Concert - 2 April 2016

## Rujukan

## Pautan luar
*  Asian Architecture Info.
* Teks ucapan pembukaan Stadium Negara 1962.
Kolej Teknologi Alpha

**Kolej Teknologi Alpha** (*Alpha College of Technology (ACT)* dulu dikenali sebagai *Pujangga Management Institute*.

## Alamat surat menyurat
Alpha College of TECHNOLOGY
  
Lot 162, Jalan S2 B3, Green Technology Park,
70300 Seremban 2, Negeri Sembilan.
  
Tel : 606 - 601 6488
Fax : 606 - 601 6489
  
Email : pendaftar@kolejteknologialpha.edu.my

## Pautan luar
* http://www.mohe.gov.my/info_kpt_senarai.php?navcode=NAV004&subcode=SUB002
Masjid Sultan Suriansyah

**Masjid Sultan Suriansyah** adalah sebuah masjid bersejarah yang tertua di Kalimantan Selatan. Terletak di Kelurahan Kuin Utara, Kecamatan Banjarmasin Utara, Banjarmasin, masjid ini dibina pada zaman pemerintahan Sultan Suriansyah, raja Banjar pertama yang memeluk agama Islam. 

Bentuk seni bina dengan binaan panggung dan bumbung tumpang merupakan gaya masjid Banjar yang tradisional. Dalam gaya ini, bahagian mihrabnya mempunyai bumbung sendiri yang terpisah daripada bangunan induk.

## Lihat juga
* Perbezaan antara masjid tradisional Jawa dengan Banjar
* Masjid berbumbung tumpang
MySQL

**MySQL** ialah sebuah sistem pengurusan pangkalan data berkeupayaan tinggi yang berkaitan dengan laman web serta pembangunan dan penggunaan aplikasi perniagaan. MySQL memaksimumkan kelajuan, kestabilan dan kepenggunaan, di samping mengurangkan kos pangkalan data sehingga 90%. MySQL terdapat dalam kesemua pengagihan Linux di samping sistem pengoperasian UNIX, Mac OS X dan Microsoft Windows.

MySQL AB bertanggungjawab membangunkan dan menjual pelbagai pelayan dan aplikasi yang berkeupayaan tinggi dan harga berpatutan yang berkaitan dengan pelbagai jenis pangkalan data. Produk syarikat tersebut yang terkemuka adalah MySQL, pangkalan data sumber terbuka yang terkenal di seluruh dunia, yang telah mencecah sehingga 4 juta pemasangan. Banyak organisasi terkemuka di dunia, termasuklah Yahoo!, Sabre Holdings, Cox Communications, The Associated Press dan NASA, memilih MySQL untuk digunakan di laman Web, aplikasi perniagaan dan perisian mereka. MySQL AB adalah generasi kedua syarikat sumber terbuka, menawarkan dwilesen yang menyokong sumber terbuka dan metodologi nya dalam bentuk perniagaan yang menguntungkan dan mampu bertahan lama. 

Pangkalan data MySQL telah menjadi pangkalan data sumber terbuka yang paling popular di seluruh dunia kerana keupayaannya yang konsisten, stabil, dan mudah untuk digunakan. Ia digunakan dalam lebih daripada 8 juta pemasangan dalam organisasi besar sehinggalah aplikasi khas yang rumit bagi setiap benua di dunia. (Ya, termasuklah benua Antartika!) 

Bukan sahaja MySQL adalah pangkalan data nombor satu dunia, malahan ia menjadi pilihan bagi aplikasi generasi baru yang dibina berasaskan seni bina LAMP. MySQL dijalankan di atas lebih daripada 20 platform termasuklah Linux, Windows, OS/X, HP-UX, AIX, Netware, memberikan fleksibiliti yang memudahkan pengguna mengawal penggunaannya.

## Sebutan nama
Sebutan rasmi bagi MySQL yang dicadangkan oleh para pembangun ialah "my S-Q-L" (mai és kiu él). Namun begitu, sebutan lain yang lebih popular ialah "my sequel" (mai sikuel).

## Pautan luar

* Tapak web rasmi MySQL
* Tutorial MySQL dalam bahasa melayu
Hepatitis G

**Hepatitis G** berpunca daripada virus RNA dalam keluarga Flaviviridae yang amat menyerupai virus *[[Hepatitis C]]* sehinggakan ia dikenali sebagai virus GB -virus hepatitis C/G virus (GBV-C/HGV).

Bagaimanapun, ia tidak dikaitkan dengan sebarang penyakit hati teruk ('kronik'). Malah, ia kelihatan sebagai virus tidak berbahaya yang terdapat secara meluas di seluruh dunia.

Tidak terdapat kaitan buruk antara pesakit yang mengidap Hepatitis C dan Hepatitis G pada masa yang sama.

## Penyebaran
Virus ini dikenali sebagai bawaan darah, dan terdapat cadangan bahawa ia disebarkan melalui hubungan seks (penyakit kelamin).

## Pautan luar
* http://www.mamashealth.com/book/hepall.asp
Belokok mamung

**Belokok mamung **(***Caranx ignobilis***), juga dikenali sebagai **bagat mamung**, dan **amung-amung**. ialah spesies ikan dalam keluarga Carangidae. 

## Hurian
Belokok mamung mudah dikenali dengan kepala cembung besar dan pedunkel kaudal sempit dengan 2 lunas (*keel*) terdiri daripada kepingan-kepingan kurus timbul pada kedua bahagian akhit garis garis sisi. Terdapat bahagian bersisik bulat kecil pada bahagian dada di hadapan sirip perut, jika tidak tidak bersisik. Sirip dorsal pertama mempunyai 8 duri dan sirip dorsal kedua 17-20 duri lembut. Sirip dubur mempunyai 3 duri dan 15-17 duri lembut. Ekornya bercabang. Warnanya berbeza-beza tetapi biasanya kelabu biru dengan kecoklat-coklatan di belakang. Diapit oleh warna keperakan dan juga pada dibahagian perut.

Berat sekitar 60 kg tetapi biasanya 10-30kg.

## Taburan dan habitat
Lebih menyukai kawasan tubir berbatu-batan, batu karang, dan dasar bercerun curam. Biasanya ditemui di sekitar pulau-pulau berbatu batan terpencil. Anak ikan biasanya membentuk kumpulan kecil tetapi ikan matang berenang tenang. Iakan yang sangat kuat melawan sekiranya dikail. Akan meragut kebanyakan umpan , tetapi lebih sering di kawasan tubir berbatu dan jigging. Biasanya dijumpai dengan pelbagai ikan jenis spesies Jack yang lain. 

Banyak terdapat di kebanyakan kawasan Malaysia terutama pulau-pulau luar dan beting Laut China Selatan.

## Rujukan
Pelayan HTTP Apache

**Apache** ialah sebuah perisian pelayan web sumber terbuka yang serupa dengan IIS, Gelojoh, dan xitami. Ia juga merupakan atur cara pelayan web yang paling popular di dunia dan mendominasi melebihi 61% daripada pelayan web dalam internet, dan meninggalkan Microsoft IIS jauh di tempat kedua dengan kadar penggunaan sebanyak 19%. Ini membuktikan bahawa penggunaan Apache sebagai atur cara pelayan web merupakan pilihan pengguna yang pertama. (Statistik oleh Netcraft)

Nama Apache sebenarnya berasal daripada perkataan bahasa Inggeris, "*A patchy server*". Atur cara pelayan web ini berpunca daripada proses tampung yang dijalankan ke atas Daemon NCSA HTTP pada awal tahun 1995. Apache tidak dimiliki oleh mana-mana satu entiti komersil (seperti IIS yang dimiliki oleh Microsoft, iPlanet oleh Sun/Netscape Alliance) tetapi atur cara itu dibangunkan oleh sekelompok pengaturcara bebas dari seluruh pelusuk dunia yang bekerjasama untuk menerusi internet. Pada hari ini, pembangunan Apache diseleraskan oleh sebuah pertubuhan bebas yang dinamakan Yayasan Apache.

Apache ditulis dalam bahasa pengaturcaraan C, dan menggunakan infrastruktur yang dinamik dan modular supaya setiap fungsi atur cara pelayan web boleh dimasukkan secara berasingan. Kod yang digunakan untuk membina modul-modul tersebut berasal daripada pustaka/objek kongsi dalam sistem Unix, dan boleh dipasang secara statik ke dalam Apache. Ini menjadikan penggunaan Apache mudah dikembangkan dan dikonfigurasi.

Apache adalah sebuah atur cara pelayan web yang mempunyai kemudahan penuh dan yang menawarkan kepelbagaian fungsi dari sebuah pelayan web asas ke pelayan web yang berkeupayaan tinggi. Memandangkan ia adalah sumber terbuka, pembangun-pembangun boleh menaiktarafnya melebihi asas, menjadikannya tiada had batasan.

## Pautan luar
* Laman web rasmi Apache
* Tutorial Apache
Alam (biologi)

Dalam biologi, **alam** tidak semestinya merupakan takson organisma yang tertinggi dalam pengelasan saintifik. Kekadangnya, domain atau empayar telah digunakan sebagai peringkat yang tertinggi. Alam-alam tersebut kemudian dibahagikan kepada kumpulan-kumpulan yang lebih kecil yang dipanggil filum (untuk haiwan), atau divisi (untuk tumbuhan).

Dalam karyanya, *[[Systema Naturae]]*, yang diterbitkan buat pertama kali pada tahun 1735, Carolus Linnaeus membezakan dua jenis alam hidupan: Haiwan dan Tumbuhan (Linnaeus juga mengolah mineral-mineral yang diletakkannya dalam alam yang ketiga). Linnaeus membahagikan setiap alam kepada kelas-kelas yang kemudian dikumpulkan dalam filum untuk haiwan, dan divisi untuk tumbuhan. Apabila organisma-organisma sel tunggal ditemui buat pertama kali, organisma-organisma itu dibahagikan antara kedua-dua alam tersebut: bentuk-bentuk yang boleh bergerak dimasukkan ke dalam filum haiwan Protozoa, dan alga-alga berwarna serta bakteria ke dalam divisi tumbuhan Thalofita atau Protofita. Bagaimanapun, sebilangan bentuk didapati susah untuk ditempatkan, atau ditempatkan dalam alam-alam yang tidak sama oleh penulis-penulis yang berbeza: umpamanya, *[[Euglena]]*, sejenis alga bergerak, dan kulapuk lendir yang seakan-akan ameba. Oleh itu, Ernst Haeckel mencadangan pembentukan alam yang ketiga, Protista, untuk bentuk-bentuk tersebut. 

## Rujukan
Biawak Kudung

**Biawak Kudung** (bahasa Inggeris: *Dumeril's Monitor*). Nama sains *Varanus dumerilii*.

## Pautan luar
* Carian gambar dari Google.
Proton Waja

**Proton Waja**, juga dipanggil **Proton Impian** di Eropah, merupakan kereta sedan keluaran syarikat automotif nasional Malaysia, Proton, yang juga merupakan kereta pertama direka sendiri tetapi dengan casis yang direka berpandukan casis Mitsubishi Carisma. Dilancarkan pada Mei 2000, Proton Waja menggunakan enjin Mitsubishi 4G18 1.6L sebelum menggunakan enjin Campro pada tahun 2006. Pada penghujung tahun 2005, satu lagi varian eksklusif Waja dengan tapak roda yang lebih panjang iaitu **Proton Waja Chancellor** dilancarkan, digerakkan oleh enjin 6A12 2.0L V6 yang turut digunakan pada Proton Perdana.

## Sejarah
Pembangunan Proton Waja bermula pada penghujung dekad 1990-an bersama-sama enjin Campro tetapi enjin tersebut masih dalam peringkat pembangunan semasa Proton Waja dilancarkan, oleh itu Proton menggunakan enjin 4G18 dari Mitsubishi untuk digunakan pada Waja. Ia dilancarkan pada Mei 2000 bersama-sama dengan logo korporat baru Proton.

Pada tahun 2002, varian 1.8L dilancarkan, digerakkan oleh enjin Renault F4P yang turut digunakan pada kereta Renault Laguna II. Ia menawarkan teknologi pacu melalui wayar *(drive-by-wire)* serta pemasaan injap boleh laras, tetapi pengeluaran dihentikan pada tahun berikutnya berikutan kurangnya jualan dalam kalangan pembeli tempatan yang lebih biasa dengan enjin buatan Jepun berbanding enjin buatan Eropah.

Pada penghujung 2005, Proton memperkenalkan satu lagi varian eksklusif yang dikenali sebagai **Proton Waja Chancellor** yang turut digunakan oleh para perwakilan negara-negara ASEAN semasa persidangan di KLCC sebelum pelancarannya. Model tersebut menggunakan enjin 6A12 2.0L V6 yang turut digunakan pada Proton Perdana.

Hanya pada tahun 2006 barulah enjin Campro digunakan pada Proton Waja. Enjin tersebut lebih berkuasa sedikit berbanding enjin yang digunakan pada Proton Gen-2 disebabkan sistem kemasukan udara yang berbeza serta ECU yang dipeta semula. Pada tahun 2008 pula, Proton Waja digerakkan oleh enjin Campro CPS yang lebih berkuasa serta dilengkapi sistem pemasaan injap boleh laras.

Proton Waja mengalami perubahan rupa bentuk sebanyak 2 kali iaitu pada tahun 2006 dan pada tahun 2007. Model tahun 2007 turut menyertakan ciri keselamatan seperti beg udara, ABS dan EBD yang sebelum ini menjadi ciri pilihan dalam model sebelumnya sebagai ciri utama.

## Lihat juga

* Enjin Campro
* Proton Gen-2
Proton Wira

**Proton Wira**, juga dikenali sebagai **Proton Persona**, **400**, dan **Natura** di UK, ialah model kereta yang dikeluarkan oleh Proton, pengilang kereta negara Malaysia. Model ini yang diperkenalkan pada tahun 1993 berasaskan kereta Mitsubishi Lancer/Colt. Antara tahun 1996 dan 1998, model ini telah mencapai jualan sebanyak 220,000 unit, dan merupakan model yang amat popular di Malaysia. Kereta ini juga dikenali sebagai **Sembilu** yang dilancarkan pada bulan Jun 1994.

Pada 1995, dilancarkanlah **Proton Wira Aeroback** sebelum bertukar nama menjadi Proton Gen-2 pada tahun 2004. Kemudian, bertukar nama menjadi Proton Persona pada tahun 2007.

## Sejarah

Proton Wira diperkenalkan pada tahun 1993 sebagai kereta sedan 4-pintu dan berasaskan rekabentuk Mitsubishi Lancer 1992, tetapi dengan sedikit perubahan bagi membezakannya berbanding Lancer. 

Perubahan termasuk lampu hadapan dari Mitsubishi Colt 1992, lampu belakang dari Mitsubishi Galant hatchback 1987, bumper dari Mitsubishi Mirage dan papan muka yang berbeza. Reka bentuk hadapan diteruskan dengan gaya yang pertama kali dipaparkan pada Proton Iswara dengan bonet bertingkat yang mengunjur pada logo Proton pada gril.

Enjin Mitsubishi Orion 1.5-litre 12-valve digunakan bagi Iswara dan sebelumnya dibawa pada Saga tanpa diubah. Enjin Mitsubishi 4G9 112ps 1.6L 16-valve SOHC dengan suntikan bahan api multi-point diperkenalkan bersama dengan transmisi automatik 4-kelajuan pilihan.

Pada tahun 1994, versi hatchback 5 pintu diperkenalkan. Pada awalnya ia diperkenalkan sebagai Wira Aeroback, seperti Saga hatchback 5 pintu, sungguhpun nama Aeroback selepas itu dihapuskan.

## Pautan luar
* Laman web rasmi Proton
* Zagross Khodro - Proton Iran
* Portal untuk Pemilik Proton Wira
Kelas (biologi)

Dalam biologi, **kelas** adalah satu aras dalam pengelasan taksonomi organisma. Ia terletak antara filum/divisi yang kurang khusus dan susunan yang lebih khusus; iaitu, satu filum/divisi mengandungi lebih dari satu atau lebih kelas, dan satu kelas mempunyai satu atau lebih susunan. Harimau, sebagai contoh, adalah dalam kelas mamalia.

Pengelasan piawaian taksonomi dari paling umum kepada paling khusus adalah:
* Domain
* Alam
* Filum (haiwan); Divisi (tumbuhan)
** Subfilum; Subdivisi
** Superkelas
* **Kelas**
* Susunan
** Sub-susunan
** SuperFamili
* Famili
** Sub-famili
* Genus
** Subgenus
* Spesies
** Subspesies
** Pelbagai (tumbuhan sahaja)
Kesi

**Kesi** merupakan sejenis alat muzik tradisional Melayu yang diperbuat daripada logam. Ia merupakan sepasang piring logam yang diikat antara keduanya dengan tali. 

Ketika dimainkan, ia akan dipukul sesama sendiri. Kesi selalunya dimainkan secara berkumpulan dangan peralatan muzik yang lain.
Domain awam

**Domain awam** merupakan himpunan pengetahuan dan pembaharuan (terutamanya perkara kreatif seperti penulisan, seni, muzik, sains, ciptaan dan lain-lain; di mana tidak ada seseorang atau suatu pertubuhan dapat membuktikan kepentingan dalam suatu bidang kuasa (biasanya dibuktikan dengan sebuah hak cipta atau paten). Hasil kerja dan penemuan yang ada dalam domain awam dianggap sebagai sebahagian dari warisan budaya am, dan semua orang dapat menggunakannya tanpa batasan (termasuklah tujuan komersil).

Hak cipta diberikan dalam mempromosikan pengembangan seni dan sains dengan memberikan pulangan (kewangan) kepada pencipta. Tetapi setelah tempoh masa yang tertentu, karya mereka akan dikelaskan sebagai domain awam. Karya yang terdapat dalam Domain awam boleh digunakan oleh semua orang tanpa beban kewangan atau sosial. 

Ini bertujuan bagi memberi peluang orang awam menggunakan ciptaan yang telah lama, selain bagi menggalakkan penciptaan barangan baru bagi menggantikan ciptaan yang telah memasuki domain awam. 

## Lihat juga
*	 
*

## Sumber
* Fishman, Stephen, *The Public Domain: How to Find & Use Copyright-Free Writings, Music, Art & More*.  ISBN 0873374339
Gedombak anak

**Gedombak anak** merupakan sejenis alat muzik tradisional Melayu yang dipukul dengan menggunakan sepasang pemukul. Ia tergolong dalam kumpulan gendang. Gedombak anak selalunya dimainkan secara berkumpulan dangan peralatan muzik yang lain, antaranya gedombak ibu.
Tetawak anak

**Tetawak anak** merupakan sejenis alatan muzik tradisional Melayu yang tergolong dalam jenis gong. Ia dimainkan denga cara dipalu dengan pemalu.

Tetawak anak selalunya dimainkan secara berkumpulan dangan peralatan muzik yang lain.
KRI Burudjulasad

**Kapal Republik Indonesia Burudjulasad** (931) merupakan salah satu bekas kapal angkatan tentera laut Indonesia. Kapal ini sudah tidak lagi digunakan sejak tahun 1990-an.
KRI Wilhelmus Zakaria Johannes

**Kapal Republik Indonesia (KRI) Wilhelmus Zakaria Johannes** (332) merupakan kapal perang tentera laut Indonesia jenis kapal pembinasa bekas kelas Tribal tentera laut British, yang sentiasa bersedia mempertahankan negara Indonesia. KRI Wilhelmus Zakaria Johannes memenuhi keperluan pertahanan laut Indonesia dari kapal-kapal musuh. 

Namanya berasal dari nama Wilhelmus Zakaria Johannes, seorang pahlawan Indonesia.
Wilhelmus Zakaria Johannes

**Wilhelmus Zakaria Johannes** (1895–4 September 1952) merupakan seorang ahli radiologi Indonesia. Johannes merupakan doktor perubatan Indonesia yang pertama yang mempelajari ilmu radiologi di Belanda dan kemudian menjadi pakar dalam teknologi Rontgen dan telah disumbangkan banyak untuk pembangunan kajian perubatan Indonesia. Kerajaan Indonesia menghormati WZ Johannes dengan memberi gelaran Pahlawan Nasional. Sebuah hospital besar di Kupang, Timur Nusa Tenggara sempena namanya. Sebagai satu penghormatan, nama Wilhelmus Zakaria Johannes turut digunakan di satu kapal Tentera Laut Indonesia, KRI Wilhelmus Zakaria Johannes. Johannes meninggal dunia di Belanda pada 4 September 1952 dan dikebumikan di Jati Petamburan Tanah Perkuburan dalam Jakarta Pusat.

WZ Johannes merupakan sepupu Profesor Herman Johannes, seorang profesor yang Indonesia yang merupakan Rektor Universiti Gadjah Mada dan bapa kepada Helmi Johannes, satu penyampai berita dan penerbit eksekutif untuk VOA Indonesian televisyen di Washington DC.
Smendes

Hedjkheperre Setepenre **Smendes** merupakan pengasas Dinasti kedua puluh satu Mesir dan menduduki takhta selepas kemangkatan Ramesses XI di Mesir Bawah – wilayah yang dikuasai beliau. Nama Mesirnya yang sebenarnya adalah Nesbanebded tetapi ia diterjemahkan ke bahasa Yunani sebagai Smendes oleh penulis-penulis selepasnya seperti Sextus Africanus dan Josephus. Manakala asal usul Smendes yang sebenar kekal sebagai satu rahsia, beliau dijangkakan merupakan Putera atau Gabenor di Mesir Bawah sepanjang Zaman Pembaharuan era Ramesses XI dan tapak kuasanya adalah Tanis. 

## Laporan Wenamun
Beliau jelas menonjol dalam Laporan Wenamun, bertarikh Tahun 5 Zaman Pembaharuan atau era Whm Mswt (atau Tahun 23 rasmi Ramesses XI) sebagai orang yang amat penting. Wenamun menegaskan bahawa beliau terpaksa melawat Tanis dan hadir sendiri bagi menyampaikan surat watikahnya kepada Smendes dengan tujuan mendapatkan kebenaran darinya bagi mengembara ke utara Lebanon moden dan mendapatkan kayu pokok cedar yang bernilai bagi penggunaan dalam Kuil Besar Amun di Thebes. Smendes bertindak balas dengan menghantar sebuah kapal bago perjalanan Wenamun ke Syria dan Levant.

## Pemerintahan
Smendes tidak banyak tertulis dalam rekod peringatan dangan hanya satu rekod stela dijumpai di sebuah kuari berhampiran Gebelein dan di Thebes di mana dia memperbaiki Tembok yang mengelilingi Kuil Monthu berhampiran Karnak. Smendes dirakamkan memerintah selama 26 Tahun oleh Manetho dalam buku Epitomenya, dan merupakan suami kepada Tentamun. Paderi Besar Menkheperre mematahkan satu pemberontak di Thebes pada Tahun 25 seorang raja yang hanya boleh jadi Smendes kerana tiada bukti bahawa Ketua Paderi mengira tahun pemerintahan mereka sendiri walaupun apabila mereka mengambil gelaran diraja seperti yang dilakukan oleh Pinedjem I. Menkheperre kemudiannya membuang negara pemimpin pemberontakan ke Padang Pasir Barat Oasis sebagaimana direkodkan oleh 'Stela Pembuangan Negeri oleh Menkheperre'. Individu-individu ini telah diampunkan beberapa tahun semasa pemerintahan penggantinya, Amenemnisu.

Smendes memerintah Mesir yang berpecah dan hanya mengawal Mesir Bawah semasa pemerintahan beliau manakala Mesir Atas dan Tengah adalah di bawah penguasaan Ketua Paderi Amun seperti Pinedjem I dan II. (*Prenomen*)nya atau takhta menyatakan – Hedjkheperre Setepenre/Setepenamun – yang membawa maksud 'Manifestasi Re, Yang dipilih oleh Re/Amun,' terbukti amat popular sepanjang Dinasti yang Ke-22 dan Dinasti Ke-23 yang berikut. Kesemuanya terdapat lima raja: Shoshenq I, Shoshenq IV, Takelot I, Takelot II dan Harsiese A mengunakan gelaran tersebut bagi kegunaan mereka sendiri.

## Rujukan

## Bacaan lanjut
*Nicolas Grimal, *A History of Ancient Egypt,* Blackwell Books (1992)
Hsekiu

**Hsekiu** Firaun bagi Zaman Pradinasti Awal Mesir purba. Baginda memerintah Mesir Hilir.

## Lihat Juga
* Tempoh Dinasti Awal
* Senarai firaun
Firaun Tiu

**Tiu** merupakan Firaun pradinasti bagi Dinasti Awal bagi Mesir Hilir pada akhir alaf ke-4 Sebelum Masihi.

## Lihat Juga
* Tempoh Dinasti Awal
* Senarai firaun
Wazner

**Wazner** ialah Firaun predinasti Mesir Hilir bagi Mesir purba yang kemungkinannya memerintah sekitar 3050 S.M..

## Lihat Juga
* Tempoh Dinasti Awal
* Senarai firaun
Keembung

**Pokok Keembong** (bahasa Inggeris: *Garden balsam*) merupakan sejenis pokok renek yang menyebar biji benih dengan cara meletupkan buahnya. Nama sainsnya *Impatiens balsamina*.

## Galeri

Fail:YosriKeembongUngu.jpg|Bunga Keembong Ungu.
Fail:YosriKeembongPutih.jpg|Bunga Keembong Putih
Fail:YosriBungaKeembongPutih.jpg|Bunga Keembong Putih.
File:Balsam Malaysia.jpg|Bunga keembong merah jambu
Buah pala

**Buah pala** atau **pala** ( atau ) ialah satu genus tumbuhan tropika yang pokoknya malar hijau dalam *[[Myristica]]*. Ia berasal dari Asia Tenggara dan Australasia. Biji dan kulit selaputnya yang terkandung dalam buah pokok ini penting untuk dijadikan sebagai rempah.

Spesies yang paling penting dari segi perdagangan ialah pala harum atau *[[Myristica fragrans]]* yang berasal daripada Kepulauan Banda di Indonesia. namun tersebar juga di Caribbean, khususnya Grenada. Spesies yang lain termasuk:

* pala papua, *[[M. argentea]]*, dari New Guinea,
* pala Mumbai, *[[M. malabarica]]*, dari India;

Kedua-dua ini dipergunakan sebagai bahan lancung untuk produk-produk *M. fragrans*.

Nama buah ini meminjam dari bahasa Sanskrit फल *phala* "buah" melalui bahasa Jawa, ia sepunca dengan perkataan "pahala".

## Botani

Pokok pala mempunyai ketinggian di antara 4-15 meter dan bersifat ‘unisek’, iaitu pokok hanya mengeluarkan bunga jantan atau betina sahaja. Oleh itu, pada kebiasaannya satu batang pokok jantan ditanam di antara 10 batang pokok betina. Namun ada sumber yang mengatakan bahawa terdapat pokok yang mengeluarkan kedua-dua bunga jantan dan betina. Tetapi ini jarang ditemui.

Buah pala ialah buah jenis ‘drup’ dan mempunyai bentuk yang berbeza di antara pokok yang berlainan seakan-akan telur dengan ukuran 20-30 milimeter panjang dan 15-18 milimeter lebar, namun ada pokok yang menghasilkan buah berbentuk bulat dan ada juga yang menghasilkan buah berbentuk pir. Secara purata berat buah pala ialah dalam lingkungan 89 g dan bergaris pusat lebih kurang 5.6 cm. Pada pangkal biji melekat suatu kulit selaput keliling biji yang berwarna merah dan kelihatan kering seakan-akan renda.

Apabila buah ini masak, perikarpnya yang berwarna kuning dan mempunyai ketebalan 1.5 cm terbelah dua dan mendedahkan biji yang berwarna perang keungguan serta berkilat.

## Kegunaan
Bahagian perikarpnya, walaupun terlalu masam dan kelat untuk dimakan dalam keadaan segar, ia boleh diproses untuk dijadikan halwa, kandi dan jeruk pala. Kedua-dua biji dan selaputnya boleh dikeringkan dan digunakan sebagai rempah: biji pala ini digunakan sebagai rempah, bahan perisa untuk masakan yang manis seperti kek dan masakan yang menggunakan susu manakala kulit yang disebutkan sebagai "**bunga pala**" atau "**kembang pala**" (*mace*) digunakan dalam penyediaan berbagai jenis makanan terutamanya untuk memberi perisa pelbagai jenis sos dan kicap.

Kedua-dua biji dan aril buah pala mengandungi minyak pala dengan perisa yang berbeza. Sejenis minyak yang bersifat tepu pada suhu bilik juga boleh dihasilkan daripada biji pala; minyak ini digunakan sebagai minyak ubat sapu dan untuk pembuatan minyak wangi.

## Rujukan

;Sumber utama
* Shulgin, Alexander T.; Sargent, Thornton W.; Naranjo, Claudio. *Chemistry and psychopharmacology of nutmeg and of several related phenylisopropylamines* (Kimia dan psikofarmakologi buah pala dan beberapa fenilisopropilamina berkait). Penerbitan Perkhidmatan Kesihatan Awam Amerika Syarikat (1967), No. 1645, m.s. 202-214.
*
Thesh

**Thesh** merupakan Firaun pradinasti bagi Mesir purba yang memerintah Mesir Hilir ketika Tempoh Dinasti Awal.

## Lihat Juga
* Tempoh Dinasti Awal
* Senarai firaun
Rusa bintik

**Rusa bintik** (***Axis axis***) ialah spesies rusa yang berasal dari subbenua India. Ia julung kali diterangkan oleh Johann Christian Polycarp Erxleben pada 1777. Sebagai rusa yang bersaiz sedang, rusa bintik jantan tumbuh mencapai  di bahu, betina pula .

## Rujukan
Proton Tiara

**Proton Tiara** merupakan sebuah kereta kompak berasaskan Citroën AX, direka di bawah lesen Proton dari 1996 hingga 2000.

## Rujukan
Politeknik Sultan Salahuddin Abdul Aziz Shah

**Politeknik Premier Sultan Salahuddin Abdul Aziz Shah** (PSA) yang dahulunya dikenali sebagai **Politeknik Shah Alam** ialah sebuah politeknik Malaysia yang terletak di Shah Alam, ibu negeri Selangor. Terletak di Persiaran Usahawan, Seksyen Ul, Shah Alam yang berkeluasan 112 ekar, PSA ialah politeknik yang ke-8 di Malaysia dan bermula beroperasi pada Januari 1997. PSA memulakan sesi pertamanya dengan pengambilan seramai 640 pelajar pada Julai 1997.

Kedudukannya di lokasi strategik, ditambah dengan komitmen dan dedikasi warga kerjanya telah menjadikan PSA sebuah Politeknik dinamik, selari dengan kemajuan akademik dan pembangunan prasarana. Pertukaran nama Politeknik Shah Alam sempena nama Almarhum DYMM Seri Paduka Baginda Yang Dipertuan Agung ke XI yg telah disempurnakan oleh DYMM Sultan Selangor, Sultan Sharafuddin Idris Shah pada 8 Mac 2002.

PSA yang sinonim dengan gelaran "Politeknik Super Active" di kalangan rakan seperjuangan telah mengorak langkah menjadi politeknik pertama mendapat persijilan MS ISO 9002:1994 dari SIRIM pada September 1999. Tahun 2002 menyaksikan kejayaan PSA membuat peralihan sistem kualiti kepada MS ISO 9001:2000. Enam jabatan akademik PSA yang terdiri daripada Jabatan Kejuruteraan Mekanikal, Jabatan Kejuruteraan Awam, Jabatan Kejuruteraan Elektrik, Jabatan Perdagangan, Jabatan Matematik Sains & Komputer dan Jabatan Pengajian Am bersedia menawarkan kursus yang berkualiti melalui tenaga akademik profesional dan terlatih.

Pada 25 Februari 2010, PSA telah  dinaiktaraf sebagai salah sebuah Politeknik Premier bersama sama dengan Politeknik Ungku Omar dan Politeknik Ibrahim Sultan. Majlis penganugerahan ini telah disampaikan oleh Timbalan Perdana Menteri Malaysia pada ketika itu, iaitu Tan Sri Muhyidin Yassin di PICC Putrajaya.

## Misi dan visi
**Visi**

PSA adalah Pusat Kecemerlangan Pendidikan Dan Latihan Yang Disegani.

**Misi**

Membudayakan Kerja Cemerlang Dalam Membangunkan Modal Insan.

**Moto**

PSA : POLITEKNIK PILIHAN UTAMA.

**Dasar Kualiti**

PSA komited untuk memastikan penyampaian perkhidmatan yang cekap dan berkesan kepada pelanggan melalui kerja berpasukan, kajian semula serta penambahbaikan berterusan.

**Objektif**

* Mencapai objektif bagi enam bidang kecemerlangan yang telah ditetapkan iaitu :
# Kecemerlangan Akademik 
# Kecemerlangan Staf 
# Kecemerlangan Kemudahan 
# Kecemerlangan Pelajar 
# Kecemerlangan Pengurusan dan Kepimpinan 
# Kecemerlangan Perhubungan Industri 

* Memenuhi kehendak dan harapan pelanggan dalam perkhidmatan pendidikan dan latihan yang berkualiti dalam bidang kejuruteraan dan perniagaan
* Bersedia memberi komitmen sepenuhnya terhadap pembaharuan dan penambahbaikan berterusan dalam proses dalam pemantapan sistem kualiti
* Bekerjasama dalam semangat berpasukan .
* Melahirkan pelajar yang seimbang dan harmonis, berketerampilan, bertanggungjawab dan berkeupayaan untuk memberi sumbangan kepada masyarakat dan negara.

## Pautan luar
* Laman web rasmi 
* Laman Twitter rasmi
Proton Perdana

**Proton Perdana** merupakan model kereta bersaiz sederhana keluaran Proton. Ia dibina berasaskan Mitsubishi Galant Eterna generasi ketujuh pada generasi pertama dan kedua serta Honda Accord generasi kelapan pada generasi ketiga dan empat. 

=Generasi Pertama (1995-2013)=

## Perdana (1995-1998)

Proton Perdana pertama kali diperkenalkan pada tahun 1995 untuk menyelamatkan nic segmen pasaran mewah Malaysia yang terdiri daripada kenderaan dengan sesaran enjin 2,000 cc dan ke atas. Perdana generasi pertama menggunakan nadi enjin 2.0L 4G63 DOHC I4. Kereta tersebut merupakan model pertama Proton yang menawarkan sistem brek cegah kunci dan pengawal luncur. Model ini dibina berasaskan Mitsubishi Galant Eterna.

Perdana ialah model kereta rasmi Perdana Menteri Malaysia yang telah digunakan oleh Mahathir Mohamad, Abdullah Ahmad Badawi, sehingga Najib Razak. Logo pertama Perdana pula dicontohi oleh Sublime Magazine. Perdana terbahagi kepada tiga varian, iaitu Perdana GLi (1994), Perdana SEi (1995), dan Perdana XLi (1996).

## Perdana V6 (1998-2013)

Pada tahun 1998, Proton memperkenalkan generasi kedua Perdana bernadikan enjin 2.0L 6A12 DOHC V6. Sistem gantungannya turut ditala semula oleh Lotus untuk pengendalian yang lebih baik. Pada tahun 2000, Perdana V6 diberikan gril baharu yang menyerupai gaya Alfa Romeo. Logo kedua Perdana mencontohi logo Kia Sephia. Terdapat juga versi mewah Proton Perdana V6 dengan tapak roda ditambah sebanyak 25&nbsp;cm, dikenali sebagai **Proton Perdana V6 Executive**. Varian Executive ini dilakukan oleh Automotive Conversion Engineering (ACE), anak syarikat EON. Dua varian **Perdana V6 Limousine** turut dikeluarkan oleh ACE dengan tambahan panjang masing-masing 66&nbsp;cm dan 91&nbsp;cm, serta dilengkapi lebih banyak ciri-ciri mewah daripada varian Executive.

=Generasi ketiga dan keempat (Perdana, 2013-2020)=

Pada 11 Disember 2013, Proton Perdana generasi ketiga telah dilancarkan dengan menampilkan dua varian iaitu Perdana 2.0 L dan 2.4 L serta ciri-ciri keselamatan dan keselesaan yang telah dipertingkatkan. Perdana generasi ini dibina berasaskan Honda Accord serta masih mengekalkan enjin yang diambil terus dari Accord iaitu enjin R20A3 SOHC i-VTEC untuk varian 2.0 liter berkuasa 154 hp/189 Nm dan enjin K24Z2 DOHC i-VTEC untuk varian 2.4 liter berkuasa 177 hp/222 Nm. Sekitar 3,000 unit Perdana baru yang akan dihasilkan pada mulanya untuk menggantikan Perdana V6 yang digunakan oleh penjawat awam. 

Pada 14 Jun 2016, Perdana generasi keempat telah dilancarkan. Perdana yang berwajah baharu ini juga berasaskan Honda Accord di mana Proton telah menukar sepenuhnya rupa luaran. Walaupun ia berdiri di atas platform sama dengan generasi ketiga. Terdapat justifikasi berkaitan perkara itu. Jabatan Penyelidikan dan Pembangunan Proton telah melakukan perubahan yang besar pada bahagian kosmetik tanpa menyentuh bahagian mekanikal.

## Rujukan

## Pautan luar

* Proton Perdana sepintas lalu
* Proton Holdings Berhad
Proton PERT

**Proton PERT** (Petronas-EON Racing Team) adalah sebuah kereta yang mempunyai ciri yang sama seperti Mitsubishi Lancer Evolution. Model yang terkini dipasang seperti Evolution VII dan bertanding dalam kelas pengeluar di Kejohanan Rali Dunia (WRC).

Karamjit Singh telah beberapa kali memenangi Kejohanan Rali Asia-Pasifik dengan kereta ini.
Proton Putra

**Proton Putra** ialah sebuah automobil coupé yang dikeluarkan oleh syarikat automobil Proton. Pengeluaran Putra bermula daripada tahun 1995 untuk model pertama dan berakhir pada tahun 2000, tetapi dikeluarkan semula dalam bilangan terhad pada tahun 2004-2005 di luar Malaysia.
Proton Satria

**Proton Satria** ialah model kereta hatchback 3 pintu keluaran Proton. Satria generasi pertama berasaskan Mitsubishi Mirage Cyborg, dikeluarkan semenjak 1994 sehingga 2006. Satria generasi kedua, dengan nama kod Model Gantian Satria (SRM) dikenali sebagai **Satria Neo** dilancarkan pada 16 Jun 2006.

= Generasi pertama (1995-2006) =

Model generasi pertama Proton Satria boleh didapati dalam pilihan enjin 1.3L, 1.5L, 1.6L dan 1.8L. Model 1.3L dan 1.5L menggunakan enjin Mistubishi Orion Hornet yang turut digunakan dalam Proton Saga dan Proton Wira manakala model 1.6L pula menggunakan enjin Mitsubishi 4G9 Tomcat yang juga digunakan pada Proton Wira 1.6L. Semua model didapati dalam pilihan transmisi manual manakala pilihan transmisi automatik pula didapati pada model 1.5L (3 kelajuan) dan 1.6L (4 kelajuan).

Selain itu, varian sports bagi generasi pertama Proton Satria juga boleh didapati iaitu:-

* **Proton Satria GTI:** Hatchback sport 3 pintu. Merupakan percubaan Proton untuk mengeluarkan versi sport dan market hatchback berkuasa tinggi,keluaran tahun 2002. Amat popular di Malaysia dan mempunyai pengikut yang ramai di Australia. Digerakkan oleh enjin 4G93 berkuasa 4 silinder 1.8 liter DOHC. 
* **Proton Satria R3:** Merupakan versi terhad spek perlumbaan untuk Satria dengan hanya dikeluarkan sebanyak 150 unit. Merangkumi kerangka chasis ringan dan enjin 4G93 yang ditala semula.

= Generasi kedua (Satria Neo; 2006-2015) =
**Proton Satria Neo** dilancarkan pada Jun 2006 sebagai pengganti kepada generasi pertama Proton Satria. Digerakkan oleh enjin Campro, model ini boleh didapati dalam 2 piilhan enjin iaitu 1.3L dan 1.6L. Model *high-line* 1.6L turut menawarkan ciri keselamatan seperti beg udara, ABS dan EBD. Semua model Satria Neo boleh didapati dalam pilihan transmisi manual serta transmisi automatik. Mulai tahun 2009, model *high-line* 1.6L kini menggunakan Enjin Campro CPS dengan teknologi pemasaan injap boleh laras yang menawarkan peningkatan kuasa sehingga 125 hp berbanding 110 hp pada enjin sebelumnya.

Pada tahun 2013, Satria Neo R3 di lancarkan untuk mengantikan Satria Neo yang sedia ada, ia di pacu oleh enjin CPS 1.6L dengan Tranmisi Manual dan Auto. Harga yang di tawarkan untuk Satria Neo R3 ini adalah, RM 60,800bagi Manual Transmisi, dan RM 63,800http://www.anekakereta.com/index.php/harga-kereta-protonbagi Auto Transmisi.

Maximum Power (kW/rpm) 	    125 hp (93kW) @ 6,500 rpm (M) 	125 hp (93kW) @ 6,500 rpm (A)

## Rujukan
Proton Juara

**Proton Juara** merupakan sebuah MPV yang ringkas dan kecil berasaskan Mitsubishi Town Box.

Dikuasakan Oleh enjin 1.1 Liter Dan Berbentangan FR(Enjin Depan Pacuan Belakang)
Perodua Kenari

**Perodua Kenari** merupakan kereta keempat keluaran Perodua. Kenari dibina berdasakan Daihatsu Move (L900) dan mempunyai sebuah enjin 3 silinder 989cc. Nama **Kenari** diambil daripada burung kenari.

## Sejarah
Perodua Kenari telah dilancarkan pada tahun 2000 dengan tiga varian: EX (Standard) (Manual 5-kelajuan), (GX) (Manual 5-kelajuan) dan EZ (automatik 4-kelajuan).

Pada April 2003, Perodua memperkenalkan facelift bagi Kenari yang termasuk lampu hadapan baharu, gril hadapan baharu dan rim aloi 14" yang menjadi standard untuk empat varian: GX, EX, EZ Special (EZS) dan GX Aero. GX Aero hanya ditawarkan dalam transmisi manual dan diwarnakan dengan *Mistik Red.* Model GX Aero mempunyai kit badan yang terdiri daripada skirt tepi, spoiler yang berbeza dan reka bentuk berbeza untuk lampu belakang. Bahagian dalaman varian ini menampilkan cetakan "kubik" di permukaan konsol dashboard tengah.

Pada tahun 2003, Perodua memperkenalkan sebuah model hibrid bagi Kenari yang tidak berjaya dihasilkan. Model prototaip tersebut menggunakan sebuah enjin petrol 659cc yang menghasilkan kuasa sebanyak 30kW/41 bhp dan tork sebanyak 57 Nm yang digabungkan dengan motor elektrik yang menghasilkan kuasa sebanyak 18kW/25 bhp dan tork 100 Nm.

Pada November 2006, syarikat itu memperkenalkan Kenari RS. Model RS mempamerkan lampu hadapan yang *clear* berbanding model facelift lain yang mempunyai lampu hadapan yang kebiruan.

Pada tahun 2009, Perodua menghentikan pengeluaran Kenari tanpa model penggantian langsung.

#### Eksport
Perodua mengeksport Kenari ke United Kingdom dalam dua varian: GX dan EX.

## Varian

## Galeri

Fail:Perodua Kenari (first generation, basic) (front), Serdang.jpg|2000-2003 (Pra-facelift, hadapan)
Fail:Perodua Kenari (first generation, basic) (rear), Serdang.jpg|2000-2003 (Pra-facelift, belakang)
Fail:Perodua Kenari (first generation) (front), Serdang.jpg|2000-2003 (Pra-facelift, hadapan)
Fail:Perodua Kenari (first generation) (rear), Serdang.jpg|2000-2003 (Pra-facelift, belakang)
Fail:Perodua Kenari Aero Sport.jpg|Facelift, Aero/AeroSport (hadapan)
Fail:Perodua Kenari Aerosport side.jpg|Facelift, Aero/AeroSport (sisi)
Fail:Perodua Kenari RS Aerosport (facelift) (1).jpg|Perodua Kenari RS (hadapan)
Fail:Perodua Kenari RS Aerosport (facelift) (2).jpg|Perodua Kenari RS (belakang)
Fail:2003 Perodua Kenari EZ Automatic 1.0 Front.jpg|Perodua Kenari EZ (United Kingdom)
Fail:2003 Perodua Kenari EZ Automatic 1.0 Rear.jpg|Perodua Kenari EZ (United Kingdom)
Fail:Perodua Kenari GX - Flickr - mick - Lumix.jpg|Perodua Kenari GX (pra-facelift, UK)


## Powertrain

## Rujukan


## Pautan luar

* Laman Peminat Perodua (dalam bahasa Inggeris)
* Spesifikasi Kenari (dalam bahasa Inggeris)
Perodua Kancil

**Perodua Kancil** (dikenali sebagai **Perodua Nippa** di pasaran United Kingdom dan **[[Perodua Kancil|Daihatsu Ceria]]** di pasaran Indonesia) merupakan sebuah kereta kecil yang pertama dikeluarkan oleh Perusahaan Automobil Kedua (Perodua).Ia mula dilancarkan pada tahun 1994. Ia dinamakan **[[Kancil]]** sempena nama seekor binatang bijak yang pernah muncul dalam cerita-cerita kanak-kanak zaman dahulu.

Tetapi, penjualan Perodua Kancil berhenti pada 2009 dengan penjualan 722,223 buah, dan ia telah bertukar kepada Perodua Kelisa.

## Sejarah
Perodua Kancil merupakan kereta keluaran pertama Perodua sejak dilancarkan pada 1994. Ia mempunyai 4 pintu dengan keluasan 5 tempat duduk. Perodua Kancil ke-50,000 dilancarkan pada 1996. Perodua Kancil ke-100,000 dilancarkan pada 1997. Perodua Kancil ke-250,000 dilancarkan pada tahun 1999. Tetapi, penjualan Perodua Kancil berhenti pada 2009 dengan penjualan 722,223 buah, dan ia telah bertukar kepada Perodua Kelisa.  

Kancil merupakan model paling popular terutama kepada pemandu baru dan wanita serta paling banyak digunakan oleh sekolah memandu. Ia kecil, kompak dan menjimatkan dari segi bahan api (RM 10.00 untuk kira-kira 100 kilometer).

## Model

Kancil pertama kalinya dikeluarkan dengan enjin 3 silinder, 659cc kaburator dengan transmisi 4 kelajuan. Model ini mempunyai peminatnya sendiri sebagai Model Pertama yang dikeluarkan oleh syarikat Perodua.

**Kancil** mempunyai 3 model berbeza dan 4 kali menerima *facelift* (mengikut tahun):

*Kancil 660EX - enjin 3 silinder sebaris 659cc menggunakan karburetor, berkuasa 31 hp (22.8 kW), transmisi manual 5 kelajuan, bumper hitam serta jalur pintu.
*Kancil 850EX - enjin 3 silinder sebaris 847cc menggunakan karburetor, berkuasa 37 hp (27.8 kW), transmisi manual 5 kelajuan, bumper berwarna serta jalur pintu.
*Kancil 850EZi - enjin 3 silinder sebaris 847cc menggunakan suntikan bahan api, berkuasa 50 hp (36.7 kW), transmisi automatik 3 kelajuan, bumper berwarna serta jalur pintu.

MODEL TAMBAHAN

Perodua Kancil juga dihasilkan dengan model-model terhad seperti : 

• ERA

• Special Edition
Perodua Rusa

**Perodua Rusa** ialah sebuah mikrovan dan MPV pertama Perodua. Rekaannya diambil dari model Daihatsu D-130 Jumbo (Indonesia) yang memiliki rekabentuk seperti Daihatsu Hijet Maxx. Pelancaran pertama pada tahun 1996 Perodua Rusa 1.3CX (model biasa 2 tempat duduk enjin 1.3 liter. Pada tahun 1997, dilancarkan Perodua Rusa 1.3 GX (7 tempat duduk enjin 1.6 liter).

Nama rusa berasal daripada nama seekor binatang yang mempunyai tanduk bercabang. Sebelum digantikan dengan lambang Perodua, lambang asal van ini adalah gambar rusa melompat.

Selepas itu, Perodua Rusa dikeluarkan lagi dengan versi facelift dimana terdapat perubahan pada grill, rim baru dan lampu belakang yang diletakkan 'reflecting tape'. 

## Galeri

## Pautan luar
* Perodua Malaysia
* Perodua Rusa  di perodua.co.uk
Pilihan raya negeri Sarawak 2006

**Pilihan raya DUN Sarawak 2006** adalah pilihan raya ke-9 dalam DUN Sarawak.

## Jumlah Calun

## Keputusan

1Termasuk calon-calon dari Kongres Dayak Malaysia yang sedang menunggu kelulusan pendaftaran.

## Lihat Jaga

Pilihan raya negeri Sarawak

## Nota

## Rujukan
Ahmad ibn Majid

Ahmad ibn Majid () (c.1432 - ?), adalah seorang jurumudi dan pelukis peta bangsa Arab. Beliau telah dilahirkan di Julfar dalam Ras al Khaimah utara kini di Oman, dan mungkin meninggal pada 1500. Beliau terkenal di Barat sebagai jurumudi yang telah dikaitkan dengan membantu Vasco da Gama mencari jalannya dari Afrika ke India. Beliau merupakan  pengarang hampir 40 kerja puisi dan prosa. Hasil kerjanya terpenting Kitab al Fawa'id fi Usul 'Ilm al-Bahr wa 'l-Qawa'id (Buku tentang Maklumat Yang Berguna di Lunas dan Peraturan Pelayaran), ditulis pada 1490. 

Ia merupakan ensiklopedia ilmu pelayaran, menggambarkan sejarah dan prinsip-prinsip asas pelayaran, rumah agam lunar, baris rumb, perbezaan pelayaran antara pantai dan laut lepas, lokasi bandar-bandar di Afrika Timur sehingga ke Indonesia, kedudukan bintang, kisah mengenai monsun dan lain angin bermusim yang lain, taufan dan topik lain untuk pelayar profesional. Beliau mengambil dari pengalaman sendirinya dan pengalaman bapanya, yang juga merupakan seorang jurumudi yang terkenal, dan tradisi generasi-generasi kelasi-kelasi Lautan India.
Ibrahim Yusoff

**Dato' Hj Ibrahim bin Yusoff** (1871-1955) atau lebih masyhur dengan panggilan “Haji Ibrahim Tok Raja”. Beliau adalah ayahanda kepada Dato’ Haji Mohd Noor Bin Ibrahim, ulama’ dan Mufti Kerajaan Kelantan yang masyhur pada separuh bahagian kedua abad kedua puluh.

Haji Ibrahim dilahirkan di Kampung Banggol, Kota Bharu pada 1871 dan pernah berguru kepada Tuan Guru Haji Abd. Malik Sungai Pinang sebelum menyambung belajar di Mekah dan Madinah dengan ramai tokoh-tokoh guru yang ternama, antaranya termasuklah Syeikh Hasbullah, Syeikh Abd. Rahman al-Fatani (Tok Gudang), Syeikh Ahmad Khatib Al-Minangkabawi, Syeikh Ahmad Yunus Lingga, Syeikh Mohd. Zain Sumbawa, Tuan Mokhtar Bogor, Tok Wan Ali Kutan, Tok Senggora dan lain-lain.

Pada mulanya beliau menjadi guru di Madrasah Muhamadiah Majlis Ugama Islam Kelantan apabila sekolah berkenaan dibuka pada tahun 1917, sekaligus menjadi guru di Masjid Besar Kota Bharu. Pernah berdakwah ke Kemboja dan fasih berbahasa Cham. 

Antara murid-muridnya termasuklah nama-nama seperti Haji Yaakub Nipah (Bachok), Haji ismail Haji Ahmad (Gok Kapur), Haji Nik Uthman Ab. Karim (Kampung Amir, Besut), Haji Harun Bin Muhamad al-Samadi (Pulau Pinang) dan Haji Wan Taib Bin Haji Wan Musa (Rantau Panjang, Kelantan). 
Dilantik menjadi Mufti pada awal Mac 1928, tetapi memohon bersara pada Julai 1941.
Tokoh yang kerap turun naik ke Mekah dan mertua kepada Tuan Guru Haji Sulung Patani ini meninggal dunia pada malam Jumaat 2hb. Jun 1955 sewaktu berusia 84 tahun

## Rujukan


## Pautan luar
* SEJARAH DAN PERKEMBANGAN INSTITUSI FATWA DI NEGERI KELANTAN, PDF- Oleh Noor Naemah Abd. Rahman
*   Tokoh Ulamak Haji Ibrahim Tok Raja. 
* Maklumat lanjut Haji Ibrahim Tok Raja di laman ''jpn.kelantan''
Asetilkolina

**Asetilkolina** merupakan gabungan sebatian kimia yang berperanan pada proses penyimpanan dan pemanggilan kembali memori, penumpuan perhatian serta tindak balas seseorang. Makin banyak asetilkolina yang disintesis, makin banyak pula yang dilepaskan ke dalam sistem saraf sehingga makin baik pula proses memori dan penumpuan. Ia juga berperanan dalam menghantar isyarat dalam bentuk kimia terus ke bahagian otot zakar dan bertindak balas secara mengembang, menutup salur darah dan mengeraskan zakar.